บ้านปูแจกปันผล 8บาท
คณะกรรมการบริษัทบ้านปู มีมติอนุมัติการจ่ายเงินปันผลระหว่างกาล&nbsp; หุ้นละ 8บาท
30 ก.ย. 2553

คณะกรรมการบริษัทบ้านปู มีมติอนุมัติการจ่ายเงินปันผลระหว่างกาล  หุ้นละ 8บาท
คณะกรรมการบริษัทบ้านปู(BANPU)  มีมติอนุมัติการจ่ายเงินปันผลระหว่างกาล  หุ้นละ 8บาทให้ผู้ถือหุ้นที่มีชื่อในทะเบียนวันที่ 15 ต.ค. ภายในวันที่  28 ต.ค.นี้ 
ทั้งนี้ เงินปันผลคิดเป็นอัตราผลตอบแทน ประมาณ 1.12%  เทียบกับราคาหุ้นที่ระดับ 710 บาท 
ที่ผ่านมา ผู้บริบริหารบริษัทบ้านปู เปิดเผยถึงผลประกอบการปีนี้ว่า บริษัทยังคงเป้าหมายรายได้ที่ 5.8 หมื่นล้านบาท แม้ราคาถ่านหินเริ่มมีทิศทางที่ดีขึ้น และปริมาณการขายถ่านหินจะเพิ่มขึ้นเป็น 23 ล้านตัน จากปีก่อนที่ 21 ล้านตัน เนื่องจากได้รับผลกระทบจากเงินบาทที่แข็งค่าขึ้นเกือบ 10%
ส่วนแนวโน้มการดำเนินงานปี 2554 บริษัทตั้งเป้าปริมาณผลิตและขายถ่านหินจากเหมืองบาริงโตะ ที่อินโดนีเซีย 26 ล้านตัน เทียบจากปีนี้ที่ 23 ล้านตัน ซึ่งเป็นการเพิ่มขึ้นจากที่กำลังการผลิตเหมืองบาริงโตะเต็มที่เป็น 2 ล้านตันต่อปี และคาดว่าภายในสิ้นปีนี้จะสามารถกำหนดราคาขายถ่านหินของปีหน้าถึง 50-60% จากปัจจุบันได้ทำสัญญาขายถ่านหินล่วงหน้าไปแล้วเพียง 10% ให้กับลูกค้าญี่ปุ่น
"เป้าหมายปริมาณขายถ่านหินที่ 26 ล้านตัน ยังไม่รวมกับปริมาณการขายถ่านหินของบริษัท Centenial ในออสเตรเลีย ที่บริษัทเพิ่งซื้อหุ้นมาซึ่งปัจจุบันถือหุ้นแล้ว 63% แต่ระหว่างนี้ยังอยู่ในช่วงการเปิดรับซื้อหุ้น (เทนเดอร์ออฟเฟอร์) อยู่ และจะหมดในช่วงวันที่ 5 ต.ค.นี้"